Diari Oficial de la Generalitat Valenciana


Sumari del DOGV 4501, del 16-05-2003 (2003/5208)

ORDRE de 25 d'abril del 2003, de la Conselleria d'Economia, Hisenda i Ocupació, per la qual s'establix la dotació pressupostària per a la concessió d'ajudes del programa 315.10, Condicions de Treball i Administració de Relacions Laborals.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4501

Data del DOGV
:   16-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/5208


Data del document
:   25-04-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * seguretat en el treball
    * formació professional
    * associació
    * norma de treball
    * organització patronal
    * ajuda a l'agricultura
    * formació en el lloc de treball
    * jubilació anticipada
    * estudi del treball
    * sindicat
    * institució pública
    * ajuda a les empreses
    * petita empresa
    * societat sense fins de lucre
    * equip de protecció
    * seguretat social

ORDRE de 25 d'abril del 2003, de la Conselleria d'Economia, Hisenda i Ocupació, per la qual s'establix la dotació pressupostària per a la concessió d'ajudes del programa 315.10, Condicions de Treball i Administració de Relacions Laborals. [2003/X5208]
  
La Llei 12/2002, de 27 de desembre, de Pressupostos de la Generalitat Valenciana per a l'exercici 2003, establix en les línies del programa 315.10, Condicions de Treball i Administració de Relacions Laborals, la corresponent dotació per a cada una d'estes ajudes.
  
En les ordres de bases reguladores de les diferents ajudes s'establix que, per mitjà d'ordre de la Conselleria d'Economia, Hisenda i Ocupació es publicarà anualment la dotació pressupostària per a la concessió de les mencionades ajudes.
  
En conseqüència, i sent necessari determinar la dotació pressupostària prevista a l'efecte per a l'exercici 2003, fent ús de les atribucions que em conferix l'article 35 de la Llei 5/1983, de 30 de desembre, de Govern Valencià, i l'article 47 de la Llei d'Hisenda Pública de la Generalitat Valenciana,
  
ORDENE
  
Article únic
  
Per a l'exercici 2003, i de conformitat amb el que establix la Llei 12/2002 de 27 de desembre del 2002 de Pressupostos de la Generalitat Valenciana per a l'exercici 2003, les ajudes recollides en les ordres de la Conselleria d'Economia, Hisenda i Ocupació, que a continuació s'especifiquen es finançaran a càrrec de la secció 06, programa 315.10, Condicions de Treball i Administració de Relacions Laborals, capítols, línies i imports que s'assenyalen:
  
a) Les ajudes per a la creació i equipaments de centres de formació sectorials en prevenció de riscos laborals establides en l'Ordre de 14 de juny de 2002 de la Conselleria d'Economia, Hisenda i Ocupació es finançaran a càrrec del capítol VII, codi línia T4178000 amb un import global màxim de 1.014.260 euros, dels quals 659.270 euros són fons finançats pel FEDER i 354.990 euros són fons propis de la Generalitat Valenciana.
  
b) Les ajudes per al desenrotllament en accions en prevenció de riscos laborals i promoció d'activitats destinades a la millora de la seguretat i salut en el treball, establides en l'Ordre de 22 d'abril de 2002 es finançaran a càrrec del capítol IV, codi línia T2440000 amb un import global màxim de 761.585,73 euros, dels quals 535.690 euros són fons finançats pel FEDER i 225.895,73 euros són fons propis de la Generalitat Valenciana.
  
c) Les ajudes per a la millora de les condicions de treball en xicotetes empreses establides en l'orde de 22 d'abril del 2002 es finançaran a càrrec del capítol VII, codi línia T2231000 amb un import global màxim de 547.808,34 euros, dels quals 384.470 euros són fons finançats pel FEDER i 163.338,34 euros són fons propis de la Generalitat Valenciana.
  
d) Les ajudes econòmiques a les organitzacions sindicals establides en l'Ordre de 22 d'abril de 2002 es finançaran a càrrec del capítol IV, codi línia T0230000 per un import global de 2.295.008,89 euros, es finançaran amb fons propis de la Generalitat Valenciana.
  
e) Les ajudes per a subvencions del cost del conveni especial de cotització a la Seguretat Social, als treballadors i treballadores residents a la Comunitat Valenciana inclosos en els sistemes especials de fruites i hortalisses i conserves vegetals del règim general de la Seguretat Social establides en l'Ordre de 22 d'abril de 2002 es finançaran a càrrec del capítol IV, línia subvenció T1587000 per un import global màxim de 12.030 euros finançats amb fons propis de la Generalitat Valenciana.
  
f) Les compensacions econòmiques als àrbitres designats conforme al que disposa l'article 76 de l'Estatut dels Treballadors i l'article 28 de la Llei 9/87 de 12 de juny en l'àmbit de la Comunitat Valenciana, regulades en l'Ordre de 27 de juny de 2001 de la Conselleria d'Economia, Hisenda i Ocupació, es finançaran a càrrec del capítol IV, línia subvenció T1707000 per un import global màxim de 48.090 euros finançats amb fons propis de la Generalitat Valenciana.
  
g) Les ajudes prèvies a la jubilació dels treballadors i treballadores residents a la Comunitat Valenciana establides en l'orde de 22 d'abril del 2002 es finançaran a càrrec del capítol IV, línia de subvenció T0211000 per import global màxim de 2.487.470 euros, dels quals 1.502.530 euros són fons propis de la Generalitat Valenciana i 984.940 euros són fons provinents del Ministeri de Treball i Afers Socials.
  
DISPOSICIÓ FINAL
  
La present ordre entrarà en vigor el dia de la publicació en el Diari Oficial de la Generalitat Valenciana.
  
València, 25 d'abril de 2003
  
El conseller d'Economia, Hisenda i Ocupació,